 Àjẹsára Bacillus CalmetteGuérin : Àjẹsára Bacillus CalmetteGuérin BCG jẹ àjẹsára tí à ń lò ní pàtàkì láti gbógun ti ikọ-ẹgbẹ. Ní àwọn orílẹ-èdè tí ikọ-ẹgbẹ ti wọpọ, a gba ni nímọràn láti lo ìwọn egbògi tí a dá láàbá kanṣoṣo fún àwọn ọmọ-ọwọ tí ìlera wọn péye lọgán tí a bá ti bí wọn tán. A kò gbọdọ fún àwọn ọmọ-ọwọ tó ní àrún kògbóògùn HIVAIDS ní àjẹsára. Ní àwọn agbègbè tí ikọ-ẹgbẹ kò ti wọpọ, àwọn ọmọ-ọwọ tó wà lábẹ ewu kíkó àrùn náà níkan ni a má a ń sábà fún ní àjẹsára, a ó sì ṣe ìdánwò láti mọ bóyá àwọn tí a lérò pé wọn ní àrùn náà ní i nítòótọ, a ó sì ṣe ìwòsàn wọn. Àwọn àgbàlagbà tí kò ní ikọ-ẹgbẹ, tí a kò sì tíì fún ní àjẹsára tẹlẹ rí, ṣùgbọn tí wọn má a ń sábà ní oríṣi ikọ-ẹgbẹ tí kìí tètè gbóògùn ni a lè fún ní àjẹsára pẹlú.Òṣùwọn agbára àjẹsára náà láti dáàbò bo ni lọwọ àrùn náà a má a yàtọ lọpọlọpọ, agbára iṣẹ rẹ a sì má a wà lára ẹni fún iye àkókò tí ó tó ọdún mẹẹwá sí ogún ọdún. Láàárín àwọn ọmọ-ọwọ, a má a dènà àkóràn àrùn náà lára iye ìwọn tó tó oogún nínú ọgọọrún àwọn ọmọ-ọwọ náà, a sì tún má a dáàbò bo ìdajì lára iye àwọn ọmọ-ọwọ náà tó bá pàpà ní àkóràn àrùn náà lọwọ níní àìsàn náà lẹẹkúnrẹrẹ. À ń fún ni ní àjẹsára náà nípasẹ abẹrẹ tí a ń gún sínú awọ ara ẹni.1 Kò sí ẹrí tó fihanni pé ènìyàn nílò àfikún ìwọn àjẹsára náà lẹyìn èyítí a bá ti kọkọ fún ni. A tún lè lò ó láti fi ṣe ìtọjú àwọn oríṣi àrùn jejere àpò-ìtọ kan.Àtúnbọtán kíkankíkan kò fi bẹẹ wọpọ. Ní ọpọlọpọ ìgbà, ojú ibi abẹrẹ náà a má a pupa yòò, a má a wú, a sì má a dun ni. Ọgbẹ-inú kékeré kán náà lè wáyé, pẹlú àpá díẹ lẹyìn tí ojú ibi abẹrẹ náà bá jiná. Àtúnbọtán wọpọ púpọ lára àwọn ènìyàn tí agbára àti kojú àìsàn wọn kò bá múnádóko, a sì má a lágbára púpọ. Ó léwú láti lò ó nígbàtí ènìyàn bá lóyún. A ṣe àgbéjáde àjẹsára náà láti ara kòkòrò àìlèfojúrí kan tí à ń pè ní Mycobacterium bovis èyítí a má a ń sábà rí lára àwọn mààlúù. Bí ó tilẹ jẹ pé a ti sọ kòkòrò náà di aláìlágbára, ó ṣì wà láàyè.A lo àjẹsára BCG fún ìwòsàn fún ìgbà àkọkọ ní ọdún 1921. Ó wà lórí Àkójọ Àwọn Egbògi Kòṣeémáàní ti Àjọ Ìlera Àgbáyé World Health Organizations List of Essential Medicines, àwọn òògùn tó ṣe pàtàkì jùlọ tí a nílò fún ètò ìlera ìbẹrẹpẹpẹ yòówù. Iye owó rẹ lójú pálí jẹ 0.16 USD fún ìwọn egbògi náà kanṣoṣo ní ọdún 2014. Ní ilẹ Amẹríkà iye owó rẹ jẹ 100 sí 200 USD. Lọdọọdún a má a ń fún iye àwọn ọmọ-ọwọ tó tó 100 mílíọnù ní àjẹsára náà. 